**2020-05-06**

**STIKLŲ PLOVIMO SKYSČIŲ IR ADBLUE SKYSČIO**

**MAŽOS VERTĖS PIRKIMO**

**SKELBIAMOS APKLAUSOS BŪDU**

**SĄLYGOS**

1. BENDROSIOS NUOSTATOS
   1. Perkantysis subjektas – UAB „Busturas“, Šarūno g. 2, LT-76161 Šiauliai, įmonės kodas 144127993 (toliau – Perkantysis subjektas).
   2. Viešasis pirkimas (toliau – pirkimas) vykdomas vadovaujantis Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu (toliau – Pirkimų įstatymas), Lietuvos Respublikos viešųjų pirkimų įstatymu (toliau – Viešųjų pirkimų įstatymas), Mažos vertės pirkimų tvarkos aprašu, patvirtintu UAB „Busturas“ generalinio direktoriaus 2019 m. rugpjūčio 2 d. įsakymu Nr. 190 „Dėl mažos vertės pirkimų tvarkos aprašo patvirtinimo“ (toliau – Aprašas), paskelbtu Centrinėje viešųjų pirkimų informacinėje sistemoje (toliau – CVP IS) bei Perkančiojo subjekto tinklalapyje ([www.busturas.lt](http://www.busturas.lt)), Lietuvos Respublikos civiliniu kodeksu (toliau – Civilinis kodeksas), kitais viešuosius pirkimus reglamentuojančiais teisės aktais bei šiomis pirkimo sąlygomis. Vartojamos pagrindinės sąvokos apibrėžtos Pirkimų įstatyme, Viešųjų pirkimų įstatyme.
   3. Pirkimą atlieka ir tiesioginį ryšį su tiekėjais palaiko Perkančiojo subjekto pirkimų organizatorius – UAB „Busturas“ Viešųjų pirkimų vyr. vadybininkė Giedrutė Bautronienė: Šarūno g. 2, LT-76161 Šiauliai, 206 kab., tel. (8 41) 592 007, faksas (8 41) 545 296, el. p. [g.bautroniene@busturas.lt](mailto:g.bautroniene@busturas.lt) (toliau – Pirkimo organizatorius).

Techniniais klausimais UAB „Busturas“ Transporto priemonių remonto poskyrio pamainos vyr. meistras Mindaugas Mažukna, Dovydas Čepulis Šarūno g. 2, LT-76161 Šiauliai, tel. (8 41) 59 20 009, (8 41) 592 012, el. paštas: [m.mazukna@busturas.lt](mailto:m.mazukna@busturas.lt); [d.cepulis@busturas.lt](mailto:d.cepulis@busturas.lt)

1. PIRKIMO OBJEKTAS

2.1. Pirkimo objektas – stiklų plovimo skysčiai ir AdBlue skystis (toliau – Prekės). BVPŽ –39831200-8 (Plovikliai). Papildomas objekto kodas pagal BVPŽ –24900000-3 (Įvairūs ir labai kokybiški chemijos produktai).

2.2. Perkamų Prekių savybės, preliminarūs kiekiai, skirti pasiūlymų palyginimui ir kurie nėra maksimalūs, ir reikalavimai Prekėms apibūdinti pirkimo sąlygų 1 priede „Techninė specifikacija“ (toliau – Specifikacija). Jeigu Specifikacijoje nurodomas konkretus modelis ar šaltinis, konkretus procesas ar prekės ženklas, patentas, tipas, konkreti kilmė ar gamyba, gali būti pateikiamas lygiavertis objektas nurodytajam. Perkantysis subjektas neįsipareigoja Prekių užsakymo laikotarpiu užsakyti ir nupirkti visas Specifikacijos sąrašo Prekes arba bet kurios Prekės visą kiekį.

2.3. Pirkimas į dalis neskaidomas

2.4. Prekių užsakymo laikotarpis – 12 (dvylika) mėnesių nuo pirkimo objekto dalies sutarties įsigaliojimo dienos. Prekių užsakymo laikotarpis baigiasi praėjus 12 (dvylikai) mėnesių nuo pirkimo objekto dalies sutarties įsigaliojimo dienos, jei sutartis nepratęsta, arba kai Perkančiojo subjekto nupirktų pirkimo objekto dalies Prekių bendra vertė pasiekia lėšų sumą, kurią Perkantysis subjektas skyrė pirkimo objekto daliai Prekių užsakymo laikotarpio pirkimui (kaip nurodyta 2.5 punkte) ir kurios Perkantysis subjektas, vykdydamas pirkimo objekto dalies sutartį negalės viršyti, priklausomai nuo to, kuri sąlyga atsiranda anksčiau.

2.5. Pirkimo 12 mėnesių maksimali Prekių užsakymo laikotarpio lėšų suma – 5667,00 eurų (pirkimo sutartyje – sutarties kaina) be PVM:

2.6. Pasibaigus pirkimo objekto dalies Prekių užsakymo laikotarpiui, rašytiniu pirkimo objekto dalies sutarties šalių susitarimu sutartis gali būti pratęsta 2 kartus, kiekvieną kartą Prekių užsakymo laikotarpį pratęsiant ne ilgesniems nei 12 mėnesių terminams.

2.7. Jei Prekių užsakymo laikotarpis bus pratęstas tam tikro laikotarpio Prekių užsakymo laikotarpiui, tai maksimali kiekvieno pratęsiamo Prekių užsakymo laikotarpio pirkimo objekto dalies lėšų suma be PVM bus apskaičiuojama maksimalią, 2.5 punkte nurodytą, pirkimo objekto dalies lėšų sumą be PVM dalinant iš 12 ir padauginant iš pratęsiamo Prekių užsakymo laikotarpio mėnesių skaičiaus, gautus skaičius pagal aritmetikos taisykles suapvalinant iki šimtųjų dalių (t. y. du skaičiai po kablelio).

2.8. Sutartis taip pat baigiasi, kai sutarties šalys sutaria sutartį nutraukti arba sutartis nutraukiama įstatymu ar sutartyje nustatytais atvejais.

2.9. Bendra maksimali (12 mėnesių Prekių užsakymo laikotarpio ir kiekvieno jo pratęsimo) pirkimo objekto dalies lėšų suma be PVM bus apskaičiuojama:

2.9.1. po 1 pratęsimo: prie maksimalios (12 mėnesių Prekių užsakymo laikotarpio) pirkimo objekto dalies lėšų sumos be PVM pridėjus apskaičiuotą maksimalią pratęsiamo Prekių užsakymo laikotarpio lėšų sumą be PVM;

2.9.2. po 2 pratęsimo: prie 2.9.1 punkte apskaičiuotos sumos pridėjus apskaičiuotą maksimalią antrojo pratęsiamo Prekių užsakymo laikotarpio pirkimo objekto dalies lėšų sumą be PVM.

2.10. Pratęstas Prekių užsakymo laikotarpis baigiasi suėjus numatytam pratęsimo terminui arba kai Perkančiojo subjekto užsakytų ir nupirktų Prekių bendra vertė pasiekia bendrą maksimalią (12 mėnesių Prekių užsakymo laikotarpio ir visų jo galimų pratęsimų) pirkimo objekto dalies lėšų sumą (apskaičiuotą vadovaujantis 2.9 punkto nuostatomis), kurios Perkantysis subjektas, vykdydamas sutartį negalės viršyti, priklausomai nuo to, kuri sąlyga atsiranda anksčiau. Pirkimo objekto dalies sutarties, įvertinant visus galimus jos pratęsimus, bendras Prekių užsakymo laikotarpis negali būti ilgesnis nei 36 (trisdešimt šeši) mėnesiai nuo pirkimo objekto dalies sutarties įsigaliojimo dienos, šios dienos neskaičiuojant. Bendras pirkimo objekto dalies sutarties terminas, įvertinant maksimalius Prekių užsakymo laikotarpius ir numatytą atsiskaitymo už Prekes terminą, negali būti ilgesnis nei 38 (trisdešimt aštuoni) mėnesiai nuo pirkimo objekto dalies sutarties įsigaliojimo dienos, šios dienos neskaičiuojant.

2.11. Bendra maksimali (12 mėnesių Prekių užsakymo laikotarpio ir visų galimų jo pratęsimų) pirkimo objekto dalies lėšų suma negali viršyti 17 000,00 eurų be PVM.

2.12. Sutarties projektas pateiktas 4 priede. Sutarties projekto sąlygos yra privalomos tiekėjams ir sudarant sutartis su laimėtojais nebus keičiamos.

2.13. Prekių pristatymo terminas 1 d. diena, užsakymo pateikimo dienos neskaičiuojant.

2.14. Prekių pristatymo vieta – Šarūno g. 2, Šiauliai, Lietuva.

1. TIEKĖJŲ PAŠALINIMO PAGRINDAI IR KVALIFIKACIJOS REIKALAVIMAI

3.1. Tiekėjų pašalinimo pagrindai, kvalifikacija ir atitikimas kokybės vadybos sistemos ir (arba) aplinkos apsaugos vadybos sistemos standartams vertinami nebus.

3.2. Jeigu tiekėjas remiasi kito ūkio subjekto pajėgumais, jis, teikdamas pasiūlymą privalo įrodyti Perkančiajam subjektui, kad vykdant sutartį tie ištekliai jam bus prieinami. Tam įrodyti tiekėjas turi pateikti pirkimo sutarčių ar kitų dokumentų nuorašus, kurie patvirtintų, kad tiekėjui kitų ūkio subjektų ištekliai bus prieinami per visą sutartinių įsipareigojimų vykdymo laikotarpį. Tokiomis pačiomis sąlygomis tiekėjų grupė gali remtis tiekėjų grupės dalyvių arba kitų ūkio subjektų pajėgumais. Jeigu ūkio subjektas pasiūlyme nėra nurodomas, šio ūkio subjekto pajėgumais remtis negalima. Jeigu pasiūlyme nurodytas ūkio subjektas netenkina jam keliamų reikalavimų, jis per Perkančiojo subjekto nustatytą terminą gali būti pakeičiamas reikalavimus atitinkančiu ūkio subjektu.

3.3. Tiekėjas savo pasiūlyme, privalo nurodyti (nurodant ir kokiai pirkimo daliai (apimtis pinigine išraiška ir dalis procentais)): kokiai pirkimo sutarties daliai ir kokius subtiekėjus, jeigu jie yra žinomi, jis ketina pasitelkti, t. y. tiekėjas pasiūlyme neprivalo nurodyti, kokius subtiekėjus pasitelks pirkimo sutarties vykdymui ir šią informaciją gali nurodyti vėliau, jei bus nustatytas laimėtoju ir su juo bus sudaroma pirkimo sutartis. Subtiekėjai nėra laikomi ūkio subjektais, jeigu šie tik vykdo sutartines tiekėjo prievoles, tačiau tiekėjas nesiremia jų pajėgumais, kad atitiktų finansinio, ekonominio, techninio ir (arba) profesinio pajėgumo reikalavimus (jeigu tokie reikalavimai keliami). Subtiekėjų pasitelkimo tvarka nustatyta pirkimo sutarties nuostatose (4 priedas).

3.4. Ūkio subjektų pasitelkimas nekeičia pagrindinio tiekėjo atsakomybės dėl numatomos sudaryti sutarties įvykdymo. Tiekėjas kartu su pasiūlymu privalo pateikti subtiekėjų deklaracijas dėl sutikimo būti subtiekėjais (užpildant pirkimo sąlygų 3 priede pateiktą formą).

3.5. Perkantysis subjektas neriboja tiekėjų galimybės esminių užduočių atlikimui pasitelkti subtiekėjus ir (arba) tiekėjų grupės narius.

3.6. Jei bendrą pasiūlymą pateikia tiekėjų grupė, reikiamus visų tiekėjų grupės narių dokumentus teikia tik ūkio subjektas, atstovaujantis tiekėjų grupei ir rengiantis bendrą pasiūlymą.

3.7. Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas Perkančiajam subjektui įsipareigoja, kad pirkimo sutartį vykdys tik tokią teisę turintys asmenys.

1. PASIŪLYMŲ RENGIMAS, PATEIKIMAS, KEITIMAS

4.1. Pasiūlymas turi būti pateikiamas tik elektroninėmis priemonėmis, naudojant CVP IS, pasiekiamoje adresu https://pirkimai.eviesiejipirkimai.lt/. Pasiūlymai, pateikti popierinėje formoje, bus grąžinami neatplėšti tiekėjui (kurjeriui) ar grąžinami registruotu laišku ir nebus priimami ir vertinami.

4.2. Pasiūlymas (užpildyta pasiūlymo forma (2 priedas)) privalo būti pasirašytas ir nuskenuotas. Jei pasiūlymą parašu patvirtina ne tiekėjo vadovas, kartu su pasiūlymu turi būti pateiktas įgaliojimas kitam asmeniui, suteikiantis jam teisę pasirašyti pasiūlymą.

4.3. Tiekėjas (fizinis ar juridinis asmuo) gali pateikti Perkančiajam subjektui tik vieną pasiūlymą vienai pirkimo objekto daliai, nepriklausomai nuo to, ar teikiant pasiūlymą tai pirkimo objekto daliai jis bus atskiras tiekėjas, ar tiekėjų grupės dalyvis (jungtinės veiklos sutarties šalis). Bet kuris fizinis ar juridinis asmuo, teikdamas pasiūlymą pirkimo objekto daliai kaip atskiras tiekėjas ar tiekėjų grupės dalyvis (jungtinės veiklos sutarties šalis), kitame pasiūlyme tai pačiai pirkimo objekto daliai nebegali būti subtiekėjas. Jei tiekėjas pateikia daugiau nei vieną pasiūlymą arba tiekėjų grupės dalyvis dalyvauja teikiant kelis pasiūlymus tai pačiai pirkimo objekto daliai, visi tokie pasiūlymai bus atmesti.

4.4. Tiekėjo pasiūlymas bei kita korespondencija pateikiama lietuvių kalba.

4.5. Alternatyvių pasiūlymų pateikti neleidžiama.

4.6. **Pasiūlymą sudaro tiekėjo pateiktų duomenų ir dokumentų visuma**:

4.6.1. užpildytas pasiūlymas pirkimo objekto daliai pagal pasiūlymo formą (2 priedas) (**pateikiamas skenuotas pasirašytas dokumentas**;

4.6.2. įgaliojimas ar kitas dokumentas, pvz., pareigybės aprašymas, suteikiantis teisę pasirašyti tiekėjo pasiūlymą ir / ar kitus dokumentus (taikoma, kai pasiūlymą parašu patvirtina ne tiekėjo vadovas, o kitas asmuo);

4.6.3. jungtinės veiklos sutarties kopija, jei pasiūlymą teikia tiekėjų grupė;

4.6.4. subtiekėjų deklaracijos dėl sutikimo būti subtiekėjais, jei dalyvis pasitelkia subtiekėjus (3 priedas). Jei deklaraciją pasirašo ne subtiekėjo vadovas, kartu turi būti pateiktas įgaliojimas ar kitas dokumentas, pvz., pareigybės aprašymas, suteikiantis jam teisę pasirašyti deklaraciją;

4.6.5. Specifikacijoje nurodytų dokumentų skaitmeninės kopijos, patvirtinančios siūlomų Prekių atitiktį pirkimo dokumentuose nustatytiems reikalavimams;

4.6.6. kiti pasiūlymo priedai ir reikalingi dokumentai ar medžiaga.

4.7. **Tiekėjui kartu su pasiūlymu nepateikus jokių 4.6.5. punkte nurodytų dokumentų, patvirtinančių prekių atitikimą Specifikacijoje nurodytiems reikalavimams, pasiūlymas bus atmestas.**

4.8. Pasiūlyme nurodoma pasiūlymo kaina ir Prekių įkainiai turi būti apskaičiuoti ir išreikšti taip, kaip nurodyta 2 priede. Apskaičiuojant galutinę pasiūlymo kainą ir siūlomų Prekių įkainius turi būti atsižvelgta į pirkimo apimtį, į pasiūlymo kainos ir įkainių sudėtines dalis, į Specifikacijos reikalavimus, į sutarties projekte numatytą atsiskaitymo už Prekes terminą, sutarties pratęsimo galimybę bei į visus kitus šio viešojo pirkimo dokumentų reikalavimus. Į galutinę pasiūlymo kainą turi būti įskaičiuotos visos išlaidos, įskaitant Prekių pristatymo, jų iškrovimo, sandėliavimo, muito, draudimo bei kitos išlaidos, **apimančios ir išlaidas E. sąskaitoms teikti**, kiti sutartyje nurodyti kaštai ir visa galima rizika, susijusi su rinkos kainų svyravimais, ir visos kitos tiekėjo išlaidos, apimančios viską, ko reikia visiškam ir tinkamam sutarties įvykdymui, bei visi mokesčiai, įskaitant PVM. Pasiūlymo formoje (2 priedas) kaina ir įkainiai turi būti skaičiuojami tikslumo lygiu iki šimtųjų dalių (t. y. du skaičiai po kablelio). **Galutinė pasiūlymo kaina – tai pasiūlymo kaina 12 mėnesių Prekių užsakymo laikotarpiui su PVM. Galutinė pasiūlymo kaina su PVM turi būti nurodyta ir žodžiais. Ši kaina yra skirta tik pasiūlymų įvertinimui ir palyginimui.**

4.9. PVM mokesčiai turi būti nurodomi atskirai. Ne Lietuvos Respublikoje registruoti tiekėjai privalo į pasiūlymo kainą įskaičiuoti visus privalomus mokesčius, išskyrus Lietuvoje taikomą PVM. Jeigu PVM suma nenurodoma, turi būti nurodytos priežastys, kodėl PVM netaikomas (pvz.: neapmokestinama, 0 proc. PVM tarifas ir t. t.). Jei pasiūlymą teikia ne Lietuvos Respublikoje registruoti tiekėjai, kainas jie pateikia be PVM, užpildydama pasiūlymo formą (2 priedą).

4.10. Nustatant pirkimo laimėtojus ir sutarčių kainodarą taikomas fiksuoto įkainio su peržiūra (dėl galimo PVM pasikeitimo) kainos apskaičiavimo būdas.

4.11. Tiekėjas, teikdamas pasiūlymą, turi nurodyti, kuri tiekėjo pateikiama informacija (pasiūlymo dalis) yra konfidenciali. Konfidencialia negalima laikyti informacijos, nurodytos Pirkimų įstatymo 32 straipsnio 2 dalyje. Jeigu Perkančiajam subjektui kyla abejonių dėl tiekėjo pasiūlyme nurodytos informacijos konfidencialumo, jis prašo tiekėjo įrodyti, kodėl nurodyta informacija yra konfidenciali. Jeigu tiekėjas per Perkančiojo subjekto nurodytą terminą, kuris negali būti trumpesnis kaip 5 darbo dienos, nepateikia tokių įrodymų arba pateikia netinkamus įrodymus, laikoma, kad tokia informacija yra nekonfidenciali.

4.12. **Elektroninis pasiūlymas CVP IS priemonėmis turi būti pateiktas iki 2020 m. gegužės 18 d. 10 val. 00 min. Lietuvos laiku**. Vėliau gautas elektroninis pasiūlymas nenagrinėjamas.

4.13. Pasiūlymas turi galioti ne trumpiau nei 120 kalendorinių dienų nuo paskutinės pasiūlymų pateikimo dienos, šią dieną įskaičiuojant į pasiūlymų galiojimo laikotarpį.

4.14. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Norėdamas vėl pateikti atšauktą ir pakeistą pasiūlymą, tiekėjas turi jį pateikti iš naujo. Suėjus pasiūlymų pateikimo terminui atšaukti ar pakeisti pasiūlymo nebus galima.

4.15. Tiekėjas prisiima visus kaštus, susijusius su pasiūlymo rengimu ir įteikimu. Perkantysis subjektas nėra atsakingas ar įpareigotas dėl šių kaštų. Perkantysis subjektas neatsakys ir neprisiims šių išlaidų, nepriklausomai nuo to, kaip vyktų ir baigtųsi pirkimas. Perkantysis subjektas neatsako už elektros tiekimo, CVP IS sutrikimus ar už pavėluotai gautą pasiūlymą.

4.16. Jei gauta paklausimų dėl pirkimo dokumentų, teikiami pirkimo dokumentų paaiškinimai ar patikslinimai. Paaiškinimai ar patikslinimai, kol nėra pasibaigęs pasiūlymų pateikimo terminas, gali būti teikiami ir Perkančiojo subjekto iniciatyva. Tiekėjai pasiūlymus dėl pirkimo dokumentų patikslinimų gali pateikti ne vėliau kaip likus 2 darbo dienoms iki pasiūlymų pateikimo termino pabaigos.

4.17. Paaiškinimai ar patikslinimai skelbiami CVP IS priemonėmis ir siunčiami užklausą pateikusiam bei visiems prie pirkimo prisijungusiems tiekėjams. Jei paaiškinimai ar patikslinimai teikiami Perkančiojo subjekto iniciatyva, jų paskelbimas CVP IS priemonėmis laikomas pakankamu. Paaiškinimai ar patikslinimai turi būti pateikiami likus ne mažiau kaip 1 darbo dienai iki pasiūlymų pateikimo termino pabaigos. Jei Perkantysis subjektas paaiškinimų ar patikslinimų nepateikia per nurodytą terminą, pasiūlymų pateikimo terminas nukeliamas ne trumpesniam laikui nei tas, kiek vėluojama pateikti paaiškinimus ar patikslinimus.

4.18. Jei pateikti paaiškinimai ar patikslinimai iš esmės keičia pirkimo dokumentuose nustatytus pirkimo objektui keliamus reikalavimus, kvalifikacijos reikalavimus tiekėjui ar pasiūlymų rengimo reikalavimus, pasiūlymų pateikimo terminas skaičiuojamas iš naujo nuo paaiškinimų ar patikslinimų paskelbimo CVP IS priemonėmis dienos. Įvykus pirmiau nurodytiems pokyčiams, informacija apie atliktus pakeitimus siunčiama visiems prie pirkimo prisijungusiems tiekėjams ir paskelbiama prie pirkimo dokumentų.

1. PASIŪLYMŲ ŠIFRAVIMAS

5.1. Tiekėjas elektroniniu būdu CVP IS priemonėmis teikiamą pasiūlymą gali užšifruoti.

5.2. Tiekėjas, nusprendęs pateikti užšifruotą pasiūlymą, turi:

5.2.1. ne vėliau nei iki pasiūlymų pateikimo termino pabaigos naudodamasis CVP IS priemonėmis pateikti užšifruotą pasiūlymą – užšifruoti visus prijungiamus („prisegamus“) pasiūlymo dokumentus – ir užpildytą pasiūlymo formą ir kitus dokumentus arba užšifruoti tik prijungiamą („prisegamą“) pasiūlymo dokumentą, kuriame nurodyta pasiūlymo kaina – užpildytą pasiūlymo formą;

5.2.2. suėjus pasiūlymų pateikimo terminui, bet ne vėliau nei iki vokų atplėšimo procedūros pradžios CVP IS susirašinėjimo priemonėmis pateikti slaptažodį, su kuriuo Perkantysis subjektas galės iššifruoti tiekėjo pateiktą užšifruotą pasiūlymą – „išskleisti“ tiekėjo prijungtus („prisegtus“) pasiūlymo dokumentus (toliau – slaptažodis).

5.3. Tiekėjui užšifravus elektroniniu būdu CVP IS priemonėmis teikiamą pasiūlymą ir iki vokų atplėšimo procedūros pradžios Perkančiajam subjektui dėl jo paties kaltės nepateikus slaptažodžio arba pateikus neteisingą slaptažodį, kuriuo naudodamasis Perkantysis subjektas negalėjo iššifruoti pasiūlymo –„išskleisti“ tiekėjo prijungtų („prisegtų“) pasiūlymo dokumentų, tai:

5.3.1. jei tiekėjas užšifravo visą elektroniniu būdu CVP IS priemonėmis teikiamą pasiūlymą – visus prijungiamus („prisegamus“) pasiūlymo dokumentus – pasiūlymas bus laikomas nepateiktu ir nevertinamas;

5.3.2. jei tiekėjas užšifravo tik pasiūlymo dokumentus, kuriuose nurodyta pasiūlymo kaina – tik prijungiamą („prisegamą“) užpildytą pasiūlymo formą, o kitus pasiūlymo dokumentus pateikė neužšifruotus – Perkantysis subjektas tiekėjo pasiūlymą atmes kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).

5.4. Iškilus CVP IS techninėms problemoms, kai tiekėjas neturi galimybės pateikti Perkančiajam subjektui slaptažodžio CVP IS susirašinėjimo priemonėmis, tiekėjas turi teisę slaptažodį Perkančiajam subjektui pateikti kitomis priemonėmis pasirinktinai: Perkančiojo subjekto oficialiu elektroniniu paštu, faksu arba raštu. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su Perkančiuoju subjektu oficialiu jo telefonu ir (arba) kitais būdais). Tiekėjas pateikti slaptažodį ne CVP IS susirašinėjimo priemonėmis gali tik tuo atveju, jeigu buvo užfiksuotos techninės problemos (techninė problema – tai nustatytas CVP IS sutrikimas, dėl kurio daugiau nei 10 registruotų naudotojų (skirtingose organizacijose) negali vykdyti būtinų funkcijų, t. y. neįmanoma prisijungti prie CVP IS (https://pirkimai.eviesiejipirkimai.lt/), neveikia CVP IS susirašinėjimo funkcija, neatsidaro pasiūlymų pateikimo langas, ar kitas būtinų funkcijų sutrikimas ir informacija apie CVP IS sutrikimą yra paskelbta Viešųjų pirkimų tarnybos internetinėje svetainėje (<http://vpt.lrv.lt)>).

1. SUSIPAŽINIMAS SU GAUTAIS PASIŪLYMŲ, PASIŪLYMŲ NAGRINĖJIMAS, VERTINIMAS IR PALYGINIMAS

6.1. Pirkimo organizatorius gautus tiekėjų pasiūlymus pradės nagrinėti ne anksčiau nei **2020 m. gegužės 18 d. 10 val. 45 min**.

6.2. Pasiūlymai nagrinėjami, vertinami ir palyginami šia tvarka:

6.2.1. nagrinėjamas, vertinamas dalyvių pateiktų pasiūlymų, jų kainų atitikimas pirkimo dokumentuose ir Pirkimų įstatyme nustatytiems reikalavimams bei palyginami dalyvių pateikti pasiūlymai;

6.2.2. atsižvelgiant į pasiūlymų ekonominį naudingumą nustatomos pasiūlymų eilės (išskyrus atvejus, kai pirkimo objekto daliai pasiūlymą pateikia tik vienas tiekėjas). Tais atvejais, kai kelių dalyvių pirkimo objekto dalies pasiūlymų ekonominis naudingumas yra vienodas, sudarant pasiūlymų eilę pirmesnis į šią eilę įrašomas dalyvis, kurio pirkimo objekto dalies pasiūlymas pateiktas anksčiausiai.

6.3. Nagrinėjant dalyvio pateiktą pasiūlymą ir nustačius, kad tiekėjas pateikė netikslius, neišsamius ar klaidingus dokumentus ar duomenis, ar šių dokumentų ar duomenų trūksta, bei kilus kitiems pasiūlymų nagrinėjimo neaiškumams laikomasi šių sąlygų:

6.3.1. Pirkimo organizatorius raštu, nepažeisdamas lygiateisiškumo ir skaidrumo principų, prašo dalyvio tokius dokumentus ar duomenis patikslinti, papildyti arba paaiškinti per jo nustatytą protingą terminą;

6.3.2. dalyvis iki Pirkimo organizatoriaus nustatyto termino pabaigos raštu privalo atsakyti į prašymą ir patikslinti, papildyti arba paaiškinti pasiūlymą, kaip reikalauja Pirkimo organizatorius;

6.3.3. tikslinami, papildomi, paaiškinami ir pateikiami nauji gali būti tik dokumentai ar duomenys, nesusiję su pirkimo objektu, jo techninėmis charakteristikomis, pirkimo sutarties vykdymo sąlygomis ar pasiūlymo kaina, pvz.: dalyvio įgaliojimas asmeniui pasirašyti pasiūlymą, jungtinės veiklos sutartis ir pan.;

6.3.4. kiti dalyvio pasiūlymo dokumentai ar duomenys gali būti tikslinami, pildomi ir paaiškinami (negali būti pateikiami nauji dokumentai ar duomenys). Tikslinant, pildant ir paaiškinant šiuos dokumentus ir duomenis neleidžiama pakeisti pasiūlymo esmės – pakeisti kainą arba padaryti kitų pakeitimų, dėl kurių pirkimo dokumentų reikalavimų neatitinkantis pasiūlymas taptų atitinkantis pirkimo dokumentų reikalavimus;

6.3.5. pasiūlymų vertinimo metu radus pasiūlyme nurodytos kainos apskaičiavimo klaidų, per Pirkimo organizatoriaus nurodytą terminą dalyvio raštu prašoma ištaisyti pasiūlyme pastebėtas aritmetines klaidas, nekeičiant pradinio susipažinimo su pasiūlymais metu užfiksuotos kainos. Taisydamas pasiūlyme nurodytas aritmetines klaidas, dalyvis gali taisyti kainos sudedamąsias dalis, tačiau neturi teisės atsisakyti kainos sudedamųjų dalių arba papildyti kainą naujomis dalimis;

6.3.6. Pirkimo organizatorius reikalauja, kad dalyvis pagrįstų pasiūlyme nurodytą pasiūlymo ar jo sudedamųjų dalių kainą, jeigu jos atrodo neįprastai mažos. Pirkimo organizatorius, siekdamas, kad neįprastai mažos kainos būtų pagrįstos, vadovaujasi Pirkimų įstatymo 66 straipsnio nuostatomis.

6.4. Pirkimo organizatorius gali nevertinti viso dalyvio pasiūlymo, jeigu patikrinęs jo dalį nustato, kad pasiūlymas, vadovaujantis pirkimo sąlygų arba Pirkimų įstatymo, arba Viešųjų pirkimų įstatymo, arba Aprašo reikalavimais, turi būti atmetamas, t. y. pasiūlymas yra netinkamas arba nepriimtinas.

6.5. Ekonomiškai naudingiausiu pasiūlymu laikomas mažiausios kainos pasiūlymas.

6.6. Pasiūlymuose nurodytos kainos ir įkainiai bus vertinami eurais. Jeigu pasiūlymuose kainos ir įkainiai nurodyti užsienio valiuta, jie bus perskaičiuojami eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.

6.7. Vertinamos bus žodžiais nurodytos galutinės pasiūlymų kainos su PVM. Jeigu galutinė pasiūlymo kaina nebus nurodyta žodžiais, vertinama bus skaičiais nurodyta galutinė pasiūlymo kaina. Jei tiekėjui PVM netaikomas, tai vertinant pasiūlymą, prie jo pasiūlytos kainos tik vertinimo tikslais bus priskaičiuotas PVM.

6.8. Pirkimo organizatorius turi teisę priimti sprendimą derėtis su dalyviais, kurių pateikti pasiūlymai atitiks pirkimo sąlygų reikalavimus, jei visų dalyvių, kurių pasiūlymai neatmesti dėl kitų priežasčių, buvo pasiūlytos per didelės, Perkančiajam subjektui nepriimtinos, kainos. Būtų deramasi dėl Prekių kainų, galutinės pasiūlymo kainos, jos sudėtinių dalių. Jeigu bus deramasi, visiems dalyviams bus taikomi vienodi reikalavimai, suteikiamos vienodos galimybės ir pateikiama vienoda informacija. Teikiant informaciją, dalyviai nebus diskriminuojami kitų naudai. Pirkimo organizatorius apie derybas visiems dalyviams praneš CVP IS susirašinėjimo priemonėmis. Gavęs pasiūlymą derėtis, dalyvis iki nurodyto termino CVP IS susirašinėjimo priemonėmis galės raštu pateikti galutinį pasiūlymą.

1. PASIŪLYMŲ ATMETIMO PRIEŽASTYS

7.1. Pirkimo organizatorius ekonomiškai naudingiausią pirkimo objekto dalies pasiūlymą nustato laimėjusiu, jeigu jis tenkina visas šias sąlygas:

7.1.1. pasiūlymas atitinka pirkimo dokumentuose nustatytus reikalavimus ir sąlygas;

7.1.2. dalyvis per Pirkimo organizatoriaus nustatytą terminą patikslino, papildė, paaiškino informaciją, kaip nurodyta pirkimo sąlygų 6.3 punkte;

7.1.3. pasiūlymo kaina nėra per didelė ir Perkančiajam subjektui nepriimtina;

7.1.4. Pirkimo organizatorius, išnagrinėjęs dalyvio pagal pirkimo sąlygų 6.3.6 punktą pateiktus dokumentus nustato, kad dalyvis pateikė tinkamus pasiūlytos neįprastai mažos pasiūlymo kainos pagrįstumo įrodymus.

7.2. Pirkimo organizatorius gali nuspręsti nesudaryti pirkimo sutarties su ekonomiškai naudingiausią pasiūlymą pateikusiu dalyviu, jeigu paaiškėja, kad pasiūlymas neatitinka Pirkimų įstatymo 29 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų.

7.3. Dalyvio, kuris negalėtų būti nustatytas laimėtoju pagal pirkimo sąlygų 7.1 punkto nuostatas, pasiūlymas / pirkimo objekto dalies pasiūlymas atmetamas.

1. INFORMAVIMAS APIE PIRKIMO PROCEDŪRŲ REZULTATUS

8.1. Pirkimo organizatorius suinteresuotiems dalyviams, ne vėliau nei per 5 (penkias) darbo dienas raštu praneša apie priimtą sprendimą nustatyti laimėjusį pasiūlymą, dėl kurio bus sudaroma pirkimo sutartis ir pateikia informaciją kaip nurodyta Pirkimų įstatymo 68 straipsnio 1 dalyje.

8.2. Jei reikia, Pirkimo organizatorius taip pat nurodo priežastis, dėl kurių buvo priimtas sprendimas nesudaryti pirkimo sutarties.

8.3. Pirkimo organizatorius, gavęs suinteresuoto dalyvio raštu pateiktą prašymą, ne vėliau nei per 15 dienų nuo jo gavimo dienos išsamiai pateikia informaciją kaip nurodyta Pirkimų įstatymo 68 straipsnio 2 dalyje.

1. PIRKIMO SUTARTIES SUDARYMAS

9.1. Dalyvis, kurio pasiūlymas nustatytas laimėjęs, sudaryti pirkimo sutarties kviečiamas raštu ir jam nurodomas laikas, iki kada jis turi sudaryti pirkimo sutartį

9.2. Jeigu dalyvis, kuriam buvo pasiūlyta sudaryti pirkimo sutartį, raštu atsisako ją sudaryti arba iki Pirkimo organizatoriaus nurodyto laiko nepasirašo pirkimo sutarties, arba atsisako sudaryti pirkimo sutartį Pirkimų įstatyme ir pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Pirkimo organizatorius siūlo sudaryti pirkimo sutartį dalyviui, kurio pasiūlymas pagal nustatytą pasiūlymų eilę yra pirmas po dalyvio, atsisakiusio sudaryti pirkimo sutartį, jeigu tenkinamos Pirkimų įstatymo 58 straipsnio 1 dalyje išdėstytos sąlygos.

9.3. Sudaroma sutartis turi atitikti laimėjusio dalyvio pasiūlymą ir šias pirkimo sąlygas.

1. PRETENZIJŲ IR GINČŲ NAGRINĖJIMO TVARKA

10.1. Pretenzijos pateikiamos ir ginčai nagrinėjami Pirkimų įstatymo nustatyta tvarka. Tiekėjo teisės ginčyti Perkančiojo subjekto veiksmus ar priimtus sprendimus reglamentuotos Pirkimų įstatymo VII skyriuje.

1. BAIGIAMOSIOS NUOSTATOS
   1. Pirkimo procedūros, kurios neapibrėžtos šiose pirkimo sąlygose, vykdomos vadovaujantis Pirkimų įstatymo, Viešųjų pirkimų įstatymo, Aprašo bei poįstatyminių teisės aktų nuostatomis.

**Stiklų plovimo skysčių ir AdBlue skysčio**

**mažos vertės pirkimo skelbiamos apklausos būdu sąlygų**

**1 priedas**

**STIKLŲ PLOVIMO SKYSČIŲ IR ADBLUE SKYSČIO PIRKIMAS**

**TECHNINĖ SPECIFIKACIJA**

**Žieminis stiklų plovimo skystis:**

1. Metanolio ne daugiau 10%; 2. Užšalimo temperatūra ne aukštesnė -25 c; 3. Be acetono, ar kitų priedų, kurie turi poveikį lakuotiems, guminiams, plastmasiniams paviršiams 4. Turi antikorozinių priedų; 5. Atitinka polikarbonatinį testą (neskatina plastiko skeldėjimo); 6. skysčiui gaminti naudojamas suminkštintas vanduo

Metinis poreikis 2400 l

**Vasarinis stiklų plovimo skystis:**

1. Metanolio ne daugiau 10 %; 2. Užšalimo temperatūra ne aukštesnė -2 c; 3. Be acetono, ar kitų priedų, kurie turi poveikį lakuotiems, guminiams, plastmasiniams paviršiams 4. Turi antikorozinių priedų; 5. Atitinka polikarbonatinį testą (neskatina plastiko skeldėjimo); 6. Skysčiui gaminti naudojamas suminkštintas vanduo;

Metinis poreikis 1000 l

Užsakymo įvykdymas per 1 d. d. neskaitant užsakymo dienos

**AdBlue skystis:**

1. Skystis AdBlue standartas ISO 22241-1. Metinis poreikis 14000 l

2. Išpilstymo įranga standartas ISO/DIS 22241-4 1KPL

Užsakymo įvykdymas per 1 d. d. neskaitant užsakymo dienos. Išpilstymo įranga pirkėjui patiekiama nemokamai sutarties galiojimo laikotarpiui.

**Pastaba:** Tara Tiekėjams bus grąžinama ir į skysčių kainą neįskaičiuojama.

**Stiklų plovimo skysčių ir AdBlue skysčio mažos vertės pirkimo skelbiamos apklausos būdu sąlygų**

**2 priedas**

**PASIŪLYMO FORMA**

**Pasiūlymas turi būti pateiktas užpildant šią pasiūlymo formą!**

**Pildant šią pasiūlymo formą ir pateikiant ją, negalima ištrinti jokios lentelės ir jokio teksto!**

**Užpildyta šį pasiūlymo forma turi būti pateikta tokia, kokia ji yra!**

**STIKLŲ PLOVIMO SKYSČIŲ IR ADBLUE SKYSČIO**

**MAŽOS VERTĖS PIRKIMO SKELBIAMOS**

**APKLAUSOS BŪDU**

**PASIŪLYMAS**

2020\_-\_\_-\_\_

|  |  |
| --- | --- |
| Tiekėjo pavadinimas ir kodas  *(jei pasiūlymą pateikia tiekėjų subjektų grupė, nurodyti visų grupės partnerių pavadinimus)* |  |
| Tiekėjo adresas  *(jei pasiūlymą pateikia tiekėjų subjektų grupė, nurodyti visų grupės partnerių adresus)* |  |
| Kontaktinio asmens vardas ir pavardė |  |
| Kontaktinio asmens telefono numeris |  |
| Kontaktinio asmens el. pašto adresas |  |

|  |  |
| --- | --- |
| Subtiekėjo pavadinimas ir adresas |  |
| Subtiekėjo tiekiamos prekės (*pildoma, jei subtiekėjas vykdys sutartį*) |  |
| Sutarties dalis (apimtis pinigine išraiška, dalis procentais), kuriai ketinama pasitelkti subtiekėjus (*pildoma, jei subtiekėjas vykdys sutartį*) |  |

Pastaba. Pildyti tuomet, jei sutarties vykdymui bus pasitelkti subtiekėjai. Pasitelkiant subtiekėjus pateikiamas (-i) užpildytas (-i) pirkimo sąlygų 3 priedas.

Šiuo pasiūlymu pažymime, kad sutinkame su visomis pirkimo sąlygomis, nustatytomis:

1) mažos vertės pirkimo skelbime, paskelbtame Pirkimų įstatymo nustatyta tvarka*;*

2) kituose pirkimo dokumentuose (jų paaiškinimuose, papildymuose).

Mūsų pasiūlymo kaina:

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Prekės pavadinimas** | **Prekės pavadinimas, gamintojas,**  **kodas ir pan.**  ***(įrašyti)*** | **Mato**  **vnt.** | **Preliminarus kiekis pasiūlymų palyginimui**  **(12 mėn.)** | **Prekės mato vieneto įkainis, Eur be PVM** | **Viso preliminaraus Prekių kiekio kaina, Eur be PVM** |
| ***1*** | ***2*** | ***3*** | ***4*** | ***5*** | ***6*** | ***7 (5×6)*** |
| 1 | Žieminis stiklų plovimo skystis |  | l | 2400 |  |  |
| 2 | Vasarinis stiklų plovimo skystis |  | l | 1000 |  |  |
| 3 | AdBlue skystis |  | l | 14000 |  |  |
| **Galutinė pasiūlymo kaina 12 mėnesių Prekių tiekimo laikotarpiui be PVM** | | | | | |  |
| **21 proc. PVM** | | | | | |  |
| **Galutinė pasiūlymo kaina 12 mėnesių Prekių tiekimo laikotarpiui su PVM** | | | | | |  |

Pasiūlyme kainos nurodytos eurais. Galutinė pasiūlymo kaina 12 mėnesių Prekių užsakymo laikotarpiui skirta tik pasiūlymų įvertinimui ir palyginimui.

**Galutinė pasiūlymo kaina 12 mėnesių Prekių užsakymo laikotarpiui su PVM .................. *eurai* (žodžiais.......................................)**

*Tais atvejais, kai pagal galiojančius teisės aktus tiekėjui nereikia mokėti PVM, jis nurodo bendrą kainą be PVM ir priežastis, dėl kurių PVM nemoka*

Apskaičiuojant galutinę pasiūlymo kainą ir siūlomų Prekių įkainius atsižvelgta į pirkimo apimtį, į pasiūlymo kainos ir įkainių sudėtines dalis, į pirkimo sąlygų techninės specifikacijos reikalavimus, sutarties projekte numatytą atsiskaitymo už Prekes terminą, sutarties pratęsimo galimybę bei į visus kitus šio viešojo pirkimo dokumentų reikalavimus. Į galutinę pasiūlymo kainą įskaičiuotos visos išlaidos, įskaitant Prekių pristatymo, jų iškrovimo, sandėliavimo, muito, draudimo bei kitos išlaidos, apimančios ir išlaidas E. sąskaitoms teikti, kiti sutartyje nurodyti kaštai ir visa galima rizika, susijusi su rinkos kainų svyravimais, ir visos kitos tiekėjo išlaidos, apimančios viską, ko reikia visiškam ir tinkamam sutarties įvykdymui, bei visi mokesčiai, įskaitant ir PVM.

Patvirtiname, jog siūlomos Prekės atitinka pirkimo sąlygų techninėje specifikacijoje nustatytus Prekių kokybės ir kitus reikalavimus:

|  |  |  |  |  |  |  |
| --- | --- | --- | --- | --- | --- | --- |
| Nr. | Pirkimo objektas: | Kokybės specifikacija | Talpa  l | Prekės pavadinimas, gamintojas,  kodas ir pan. | Siūloma prekė atitinka reikalavimą:  TAIP / NE;  (jei reikia, įrašyti siūlomos prekės duomenis) | Pateikiamas dokumentas, aprašymas ar nuoroda į viešai prieinamą informacijos šaltinį |
| 1. | Žieminis stiklų plovimo skystis | 1. Metanolio ne daugiau 10%; 2. Užšalimo temperatūra ne aukštesnė -25c; 3. Be acetono, ar kitų priedų, kurie turi poveikį lakuotiems, guminiams, plastmasiniams paviršiams 4.Turi antikorozinių priedų; 5. Atitinka polikarbonatinį testą (neskatina plastiko skeldėjimo); 6. Skysčiui gaminti naudojamas suminkštintas vanduo | 200 |  |  |  |
| 2. | Vasarinis stiklų plovimo skystis | 1. Metanolio ne daugiau 10 %; 2.Užšalimo temperatūra ne aukštesnė -2 c; 3. Be acetono, ar kitų priedų, kurie turi poveikį lakuotiems, guminiams, plastmasiniams paviršiams 4.Turi antikorozinių priedų; 5.Atitinka polikarbonatinį testą (neskatina plastiko skeldėjimo); 6.Skysčiui gaminti naudojamas suminkštintas vanduo; | 200 |  |  |  |
| 3. | AdBlue skystis | 1. Skystis AdBlue standartas ISO 22241-1 | 1000 konteineris |  |  |  |
| 2.Išpilstymo įranga standartas ISO/DIS 22241-4 1KPL |

Su pirkimo sąlygų 4 priede pateikiamu pirkimo sutarties projektu sutinkame.

Kartu su pasiūlymu pateikiami šie dokumentai (patvirtinu, kad dokumentų skaitmeninės kopijos yra tikros):

|  |  |  |  |
| --- | --- | --- | --- |
| **Eil.**  **Nr.** | **Pateikto dokumento pavadinimas** | **Dokumente esanti konfidenciali informacija (nurodoma dokumento dalis / puslapis, kuriame yra konfidenciali informacija)\*** | **Konfidencialios informacijos pagrindimas (paaiškinama, kuo remiantis nurodytas dokumentas ar jo dalis yra konfidencialūs)\*** |
|  | ... |  |  |
|  | ... |  |  |
|  | ... |  |  |

\*Pildyti tuomet, jei bus pateikta konfidenciali informacija, kaip ji apibrėžta Pirkimų įstatymo 32 straipsnio 2 dalyje. Tiekėjas negali nurodyti, visas pasiūlymas yra konfidencialus.

Pasiūlymas galioja iki pirkimo sąlygose nurodyto termino.

|  |  |  |
| --- | --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_ |
| *Dalyvis arba jo įgaliotasis asmuo* | *parašas* | *vardas ir pavardė* |

**Stiklų plovimo skysčių ir AdBlue skysčio**

**mažos vertės pirkimo skelbiamos apklausos būdu sąlygų**

**3 priedas**

**DEKLARACIJA**

**DĖL SUTIKIMO BŪTI SUBTIEKĖJU**

2020\_-\_\_-\_\_

\_\_\_\_\_\_\_\_\_\_\_\_\_\_\_\_\_\_\_\_\_ (subtiekėjo pavadinimas) dalyvaujantis kaip tiekėjo \_\_\_\_\_\_\_\_\_\_\_\_\_\_\_\_\_\_\_\_\_ (tiekėjo pavadinimas) subtiekėjas UAB „Busturas“ vykdomame \_\_\_\_\_\_\_\_\_\_\_\_\_\_\_\_\_\_\_\_\_ (pirkimo pavadinimas) pirkime, paskelbtame CVP IS, sutinka būti subtiekėju ir pasižada kartu su tiekėju vykdyti sutartį bei būti prieinamu sutarties vykdymo metu.

|  |  |  |
| --- | --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_ |
| *Subtiekėjas arba jo įgaliotasis asmuo* | *parašas* | *vardas ir pavardė* |

**Stiklų plovimo skysčių ir AdBlue skysčio**

**mažos vertės pirkimo skelbiamos apklausos būdu sąlygų**

**4 priedas**

**STIKLŲ PLOVIMO SKYSČIŲ IR ADBLUE SKYSČIO**

PIRKIMO – PARDAVIMO SUTARTIS

**(PROJEKTAS)**

**Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_**

2020\_ m. \_\_\_\_\_\_\_\_\_\_\_\_\_\_ mėn. \_\_ d.

Šiauliai

**Uždaroji akcinė bendrovė „Busturas“**, pagal Lietuvos Respublikos įstatymus įsteigta ir veikianti įmonė, juridinio asmens kodas 144127993, kurios registruota buveinė yra Šarūno g. 2, LT- 76161 Šiauliai, duomenys apie įmonę kaupiami ir saugomi Lietuvos Respublikos Juridinių asmenų registre, atstovaujama \_\_\_\_\_\_\_\_\_\_\_\_\_\_\_\_\_\_\_\_\_, veikiančio pagal bendrovės įstatus (toliau – Pirkėjas),

ir

\_\_\_\_\_\_\_\_\_\_\_\_\_\_\_\_\_\_\_\_\_, juridinio asmens kodas \_\_\_\_\_\_\_\_\_\_\_\_\_\_\_\_\_\_\_\_\_, kurios registruota buveinė yra \_\_\_\_\_\_\_\_\_\_\_\_\_\_\_\_\_\_\_\_\_, atstovaujama \_\_\_\_\_\_\_\_\_\_\_\_\_\_\_\_\_\_\_\_\_, veikiančio pagal \_\_\_\_\_\_\_\_\_\_\_\_\_\_\_\_\_\_\_\_\_ (toliau – Tiekėjas),

toliau kartu vadinamos Šalimis, o kiekvienas atskirai – Šalimi,

vadovaudamosi mažos vertės pirkimo skelbiamos apklausos būdu dėl eksploatacinių skysčių transporto priemonėms pirkimo (BVPŽ kodas: 39831200-8 (Plovikliai), Papildomas objekto kodas pagal BVPŽ – 39831200 -8 „Įvairūs ir labai kokybiški chemijos produktai“), (toliau – Pirkimas), \_\_\_\_\_\_\_\_\_\_\_\_\_\_\_\_\_\_\_\_\_ paskelbto CVP IS pirkimo Nr. \_\_\_\_\_\_\_\_\_\_\_\_\_\_\_\_\_\_\_\_\_, kurio laimėtoja pripažinta \_\_\_\_\_\_\_\_\_\_\_\_\_\_\_\_\_\_\_\_\_, rezultatais,

sudarė šią viešojo pirkimo-pardavimo sutartį (toliau – Sutartis) ir susitarė dėl toliau išvardintų sąlygų:

1. Straipsnis

Sutarties dalykas

* 1. Sutarties galiojimo laikotarpiu Tiekėjas įsipareigoja Sutartyje nustatyta tvarka ir terminais tiekti Pirkėjui Prekių užsakymo laikotarpiu Pirkėjo užsakytas stiklo plovimo skysčių ir AdBlue skysčio Sutarties 1 priede „Techninė specifikacija“ (toliau – Specifikacija) nurodytas Prekes, o Pirkėjas įsipareigoja priimti tinkamai Tiekėjo pristatytas kokybiškas Prekes ir už jas Tiekėjui sumokėti Specifikacijoje nurodytais Prekių įkainiais Sutartyje nustatyta tvarka ir sąlygomis.

1.2. Pagal Sutartį perkamų Prekių savybės ir reikalavimai nurodyti Specifikacijoje. Pirkėjas neįsipareigoja Prekių užsakymo laikotarpiu užsakyti visas Specifikacijos sąraše nurodytas Prekes.

1.3. Prekių užsakymo laikotarpis – 12 mėnesių nuo Sutarties įsigaliojimo dienos. Prekių užsakymo laikotarpis baigiasi praėjus 12 mėnesių nuo Sutarties įsigaliojimo dienos imtinai arba kai Pirkėjo užsakytų ir nupirktų Prekių bendra vertė pasieka pradinės Sutarties vertę, kurią Pirkėjas skyrė Prekių pirkimams Prekių užsakymo laikotarpiu (kaip nurodyta 2.1.1 punkte) ir kurios Pirkėjas, vykdydamas Sutartį negalės viršyti, priklausomai nuo to, kuri sąlyga atsiranda anksčiau.

2. Straipsnis

**Sutarties kaina ir mokėjimo sąlygos**

2.1. Pradinės Sutarties vertė:

2.1.1. pradinės Sutarties vertė: eurais be PVM – ............,... EUR (.............. eurų ir ....... ct); *(įrašoma pagal pirkimo sąlygų 2.5 punktą)*

2.1.2. pradinės Sutarties vertės 21 proc. PVM: eurais – ............,... EUR (.............. eurų ir ....... ct);

2.1.3. pradinės Sutarties vertė: eurais su 21 proc. PVM – ............,... EUR (.............. eurų ir ....... ct).

2.2. Prekių įkainiai be PVM nurodyti Specifikacijoje. Prekių įkainiai be PVM visą Sutarties galiojimo laikotarpį yra nekeičiami. Jei Prekių užsakymo laikotarpiu Lietuvos Respublikos teisės aktų nustatyta tvarka pasikeistų Prekėms taikomas PVM dydis, Šalys sutaria, kad įsigaliojus šiems Lietuvos Respublikos teisės aktams, nuo naujojo Prekėms taikomo PVM dydžio įsigaliojimo dienos Tiekėjo tiekiamoms Prekėms bus taikomas naujasis PVM dydis.

2.3. Sutarties kaina be PVM visą Sutarties galiojimo laikotarpį yra nekeičiama. Jei Prekių užsakymo laikotarpiu Lietuvos Respublikos teisės aktų nustatyta tvarka pasikeistų Prekėms taikomas PVM dydis, Šalys sutaria, nuo Lietuvos Respublikos teisės aktų dėl PVM pasikeitimo įsigaliojimo dienos, likusiai (neišpirktai) Sutarties kainos be PVM daliai bus taikomas naujasis PVM dydis, t. y. Sutarties 2.1.3 punkte nurodyta Sutarties kaina su PVM bus perskaičiuota prie iki PVM pasikeitimo dienos išpirktos Sutarties kainos su PVM dalies pridėjus nuo PVM pasikeitimo dienos neišpirktos Sutarties kainos su naujuoju PVM dalį.

2.4. 2.2 ir 2.3 punktuose nurodyti Šalių sutarimai papildomai nebus fiksuojami ir Šalys jokių papildomų susitarimų dėl to nepasirašys.

2.5. Pradinės Sutarties vertė ir Prekių įkainiai dėl bendro kainų lygio kitimo arba kitų mokesčių (išskyrus PVM) pasikeitimo perskaičiuojami nebus. Visą riziką dėl Prekių įkainių padidėjimo prisiima Tiekėjas.

2.6. Atsižvelgiant į Sutarties pobūdį ir ypatumus, Šalys susitaria, kad už pristatytas Prekes Pirkėjas atsiskaitys per 60 (šešiasdešimt) kalendorinių dienų nuo sąskaitos faktūros informacinės sistemos „E. sąskaita“ priemonėmis pateikimo dienos. **PVM sąskaitos faktūros privalo būti teikiamos tik informacinės sistemos „E. sąskaita“ priemonėmis.**

2.7. Tiekėjas, pateikdamas Pirkėjui PVM sąskaitą faktūrą informacinės sistemos „E. sąskaita“ priemonėmis, joje privalo įrašyti perkamų Prekių pavadinimus, skirtus Prekių identifikavimui, kokie jie nurodyti Specifikacijoje. Priešingu atveju Pirkėjas gali nepriimti Prekių, grąžinti arba atmesti pateiktą PVM sąskaitą faktūrą ir įpareigoti Tiekėją pateikti PVM sąskaitą faktūrą su tinkamai identifikuotomis Prekėmis.

2.8. Šalys susitaria, kad nepaisant to, kas nurodyta mokėjimo pavedimuose, Pirkėjui atlikus mokėjimus pagal Sutartį, įmokos pirmiausiai yra skiriamos padengti anksčiausiai atsiradusius įsiskolinimus pagal Sutartį, antrąja eile – delspinigiams apmokėti, jeigu jie buvo priskaičiuoti pagal Sutartį, trečiąja eile – palūkanoms apmokėti, jeigu jos buvo priskaičiuotos pagal Sutartį.

2.9. Pirkėjas su Tiekėju atsiskaitys mokėjimo pavedimais į Tiekėjo nurodytą sąskaitą banke:

Sąskaitos Nr. \_\_\_\_\_\_\_\_\_\_\_\_\_\_\_\_\_\_\_\_

Bankas: \_\_\_\_\_\_\_\_\_\_\_\_\_\_\_\_\_\_\_\_\_

Banko kodas: \_\_\_\_\_\_\_\_\_\_\_\_\_\_\_\_\_\_\_\_\_

3. Straipsnis

**Prekių tiekimas**

3.1. Prekės perkamos dalimis, pagal Pirkėjo poreikius, pateikiant atskirus užsakymus Tiekėjui.

3.2.Pagal Sutartį užsakytas Prekes, Tiekėjas Pirkėjui, į Prekių pateikimo-perdavimo vietas, privalo pristatyti ne vėliau nei 1 d. diena, po Pirkėjo užsakymo Tiekėjui pateikimo dienos neskaičiuojant.

3.3. Prekės Pirkėjui pristatomos ir perduodamos adresu Šarūno g. 2 Šiauliai. Pristatymo sąlygos nurodytu adresu – DDP Šiauliai, INCOTERMS 2010.

3.4. Prekių užsakymus Pirkėjas Tiekėjui pateikia faksu (fakso Nr. .....), el. paštu (el. paštas .....@....)  *arba* ........ *(elektronine tiekėjo užsakymų sistema ar panašiai)*.

3.5. Prekių trūkumo ar praradimo bei dokumentuose nustatytos Prekių kokybės netekimo rizika iki Pirkėjas priims pateiktas Prekes ir pasirašys Tiekėjo pateiktus Prekių perdavimo priėmimo dokumentus tenka Tiekėjui. Nuosavybės teisė į Prekes Pirkėjui pereina nuo PVM sąskaitos faktūros pasirašymo momento. Pirkėjas priima Prekes ir pasirašo dokumentus, jei Prekės atitinka Sutartyje nustatytus reikalavimus, yra tinkamai pateiktos bei įvykdyti kiti Sutartyje nustatyti Tiekėjo įsipareigojimai.

3.6. Minimalus užsakomų Prekių kiekis – mažiausias Specifikacijoje nurodytas Prekių išfasavimo vienetas.

3.7. Tiekėjas pateiktuose Prekių perdavimo priėmimo dokumentuose ir sąskaitoje faktūroje privalo **įrašyti perkamų Prekių pavadinimus ir identifikavimo numerius,** duomenis (jeigu tokie yra), skirtus Prekių identifikavimui, kokie jie nurodyti.

4. Straipsnis

**Šalių įsipareigojimai**

4.1. Tiekėjas įsipareigoja:

4.1.1. nuosekliai vykdyti Sutartį, nustatytais terminais ir sąlygomis pristatyti Pirkėjo užsakytas Prekes ir vykdyti kitus įsipareigojimus, numatytus Sutartyje bei konsultuoti Pirkėją kitais Prekių klausimais;

4.1.2. pristatyti naujas Prekes, pagamintas ne anksčiau, kaip prieš vienerius metus iki jų pateikimo Pirkėjui, originalioje gamintojo taroje, kurios dydžiai nurodyti Specifikacijoje, su gamintojo ženklais, originaliomis plombomis ir markiravimu, atitinkančiu Europos Sąjungos ir Lietuvos Respublikos teisės aktų reikalavimus, atitinkančias Specifikacijoje nurodytas Prekių savybes ir reikalavimus, užtikrinant Prekių atitiktį įprastai tokios rūšies prekėms keliamiems reikalavimams;

4.1.3. pristatyti Prekes ne ilgiau nei per Sutarties 3.2. punkte nurodytą terminą;

4.1.4. Pirkėjui pateikti Prekių gamintojų išduotus Prekių atitikties sertifikatus, ar kitus dokumentus, įrodančius Prekių atitiktį Specifikacijoje nurodytiems reikalavimams ir (ar) standartams;

4.1.5. laikytis šiai sutarčiai taikomų Lietuvos Respublikoje galiojančių įstatymų ir kitų teisės aktų nuostatų ir užtikrinti, kad jo darbuotojai jų laikytųsi. Tiekėjas garantuoja Pirkėjui ar trečiajai Šaliai nuostolių atlyginimą, jei Tiekėjas ar jo darbuotojai nesilaikytų teisės aktų reikalavimų ir dėl to būtų pažeisti kokie nors reikalavimai ar pradėti procesiniai veiksmai;

4.1.6. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose.

4.1.7. saugoti konfidencialią informaciją ir duomenis, kuriuos tiesiogiai ar netiesiogiai sužino tiekdamas Prekes. Bet kokia su Sutarties vykdymu susijusi Tiekėjo ar jo darbuotojų gauta informacija laikoma konfidencialia informacija.

4.1.8. gavus iš Pirkėjo pranešimą dėl Prekių neatitikimo Specifikacijoje nustatytiems reikalavimams ar nekokybiškų Prekių, ar Prekių trūkumų, tą pačią darbo dieną arba kitu, Pirkėjo nurodytu laiku, atvykti Pirkėjo nurodytu adresu ir kartu su Pirkėjo atstovu surašyti aktą dėl nustatytų pažeidimų ar trūkumų;

4.1.9. nustačius Prekių trūkumą ar Prekės kiekio trūkumą, arba Prekės neatitikimą Specifikacijoje nustatytiems reikalavimams (Tiekėjui pristačius nekokybišką Prekę), Tiekėjas per įmanomai trumpiausią terminą, bet ne ilgiau nei per 2 (dvi) darbo dienas, privalo pristatyti trūkstamas Prekes ar trūkstamą Prekės kiekį, arba pakeisti netinkamą prekę kita, kokybiška ir reikalavimus atitinkančia Preke;

4.1.10. per Pirkėjo nustatytą terminą savo lėšomis atlyginti Pirkėjui visus nuostolius ar žalą, susidariusius dėl Tiekėjo tiekiamų netinkamų ir nekokybiškų Prekių, netinkamo Sutarties vykdymo ar Sutarties nevykdymo.

4.2. Pirkėjas įsipareigoja:

4.2.1. Šalių sutartu laiku priimti Tiekėjo pristatytas Prekes, jeigu jos atitinka pirkimo dokumentų, Tiekėjo pasiūlymo ir Sutarties reikalavimus bei kitus Prekėms taikomus privalomus kokybės reikalavimus;

4.2.2. Prekių paėmimo metu patikrinti pateiktų Prekių kiekį ir jų vizualinę kokybę bei po patikrinimo pasirašyti Prekių perdavimo priėmimo dokumentus;

4.3.3. įvertinti pristatytų Prekių atitiktį Specifikacijoje nustatytiems reikalavimams ir, nustačius neatitikimą, informuoti Tiekėją apie nustatytus neatitikimus;

4.3.4. sumokėti Tiekėjui už Tiekėjo tinkamai pristatytas kokybiškas Prekes Sutartyje nustatyta tvarka ir terminais;

4.3.5. tinkamai vykdyti kitus įsipareigojimus, numatytus Sutartyje.

4.4. Šalys privalo užtikrinti, kad būtų laikomasi Lietuvos Respublikos teisės aktų, reglamentuojančių valstybės, tarnybos ar komercines paslaptis bei duomenų apsaugą.

4.5. Pirkėjas ir Tiekėjas įsipareigoja nedelsiant pranešti kitai Šaliai apie aplinkybes, galinčias turėti esminės įtakos Sutarties vykdymui.

4.6. Šalys įsipareigoja neperduoti ir (ar) neperleisti trečiajai šaliai jokių iš šios Sutarties kilusių teisių, pareigų ir (ar) pretenzijų bei reikalavimų atitinkamai Tiekėjo ar Pirkėjo atžvilgiu be išankstinio kitos Šalies rašytinio sutikimo.

5. Straipsnis

**Šalių atsakomybė**

5.1. Šalių atsakomybė yra nustatoma pagal galiojančius Lietuvos Respublikos teisės aktus ir Sutartį. Šalys įsipareigoja tinkamai vykdyti savo įsipareigojimus, prisiimtus Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.

5.2. Tiekėjo už Prekių tiekimą atsakingiems darbuotojams netinkamai ar nepilnai atliekant savo įsipareigojimus, ir Pirkėjo atstovams atlikus Sutartyje numatytus veiksmus, Tiekėjas pagal Pirkėjo pateiktą pretenziją privalo ištaisyti nurodytus pažeidimus ir trūkumus ne ilgiau nei per 2 (dvi) darbo dienas nuo Pirkėjo pretenzijos gavimo dienos.

5.3. Tiekėjas, uždelsęs pristatyti Prekes, nepakeitęs Prekių kitomis, kokybiškomis ir reikalavimus atitinkančiomis Prekėmis Sutartyje nurodytais terminais, Pirkėjui pareikalavus (pareiškus pretenziją), nuo sekančios dienos už kiekvieną uždelstą dieną moka Pirkėjui 10 (dešimties) proc. nuo nepristatytų ar nepakeistų Prekių vertės (be PVM) dydžio delspinigius, kurie gali būti išskaičiuoti iš Pirkėjo priklausančių mokėjimų Tiekėjui sumos, bei atlygina Pirkėjui kitus jo patirtus nuostolius dėl netinkamai vykdomų Tiekėjo įsipareigojimų ar netinkamos Prekių kokybės padarinių.

5.4. Pirkėjas, uždelsęs atsiskaityti už gautas Prekes Sutartyje nustatytu terminu, Tiekėjui pareikalavus, nuo sekančios (po pareikalavimo) dienos už kiekvieną uždelstą dieną moka 0,02 (dviejų šimtųjų) proc. nuo nesumokėtos sumos (be PVM) dydžio delspinigius, bet ne daugiau nei 6,0 (šešis) proc. nuo nesumokėtos sumos (be PVM). Šalys susitaria, kad šiuo atveju palūkanos nemokamos.

5.5. Delspinigių, baudų ar netesybų sumokėjimas neatleidžia Sutarties Šalių nuo pareigos vykdyti Sutartyje prisiimtus įsipareigojimus, jei Sutartis nenutraukta.

5.6. Šalys susitaria, kad kilus teisminiam ginčui dėl atsiskaitymo už pristatytas Prekes, Tiekėjas gali reikalauti priteisti ne didesnes nei 5 (penkių) procentų metines palūkanas nuo nesumokėtos sumos, kaip tai numatyta LR Civilinio kodekso 6.210 straipsnio 1 dalyje.

6. Straipsnis

**Nenugalimos jėgos aplinkybės *(force majeure)***

6.1. Šalis nėra laikoma atsakinga už bet kokių įsipareigojimų pagal šią Sutartį neįvykdymą ar dalinį neįvykdymą, jeigu Šalis įrodo, kad tai įvyko dėl nenugalimų aplinkybių, kurių Šalys negalėjo kontroliuoti ir protingai numatyti, išvengti ar pašalinti jokiomis priemonėmis, pvz.: Vyriausybės sprendimai ir kiti aktai, kurie turėjo poveikį Šalių veiklai, politiniai neramumai, streikai, paskelbti ir nepaskelbti karai, kiti ginkluoti susirėmimai, gaisrai, potvyniai, pandemija, kitos stichinės nelaimės. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos *(force majeure)* aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 kovo 13 d. nutarimu Nr. 222 „Dėl nenugalimos jėgos *(force majeure)* aplinkybes liudijančių pažymų išdavimo tvarkos patvirtinimo“. Esant nenugalimos jėgos aplinkybėms Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.

6.2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.

6.3. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

7. Straipsnis

**Sutarties galiojimas**

7.1. Šalių sudaryta ir pasirašyta Sutartis įsigalioja Sutarties pasirašymo dieną.

7.2. Prekių užsakymo laikotarpis – 12 mėnesių. Per šį laikotarpį Pirkėjas galės užsakyti Prekes, o Prekių pristatymas Sutartyje nustatytais terminais ir sąlygomis gali vykti pasibaigus Prekių užsakymo laikotarpiui iki pilno Pirkėjo užsakymų įvykdymo (išskyrus atvejį, jei Prekių užsakymo laikotarpis bus pratęstas antrą kartą. Tokiu atveju, bendras 12 mėnesių Prekių užsakymo ir jo abiejų pratęsimų laikotarpis,

įskaitant ir Prekių tiekimo terminus, negali būti ilgesnis nei 36 mėnesiai nuo Sutarties įsigaliojimo dienos).

7.3. Sutartis baigiasi, jei Šalys nesutars jos pratęsti, atsiradus bent vienai aplinkybei:

7.3.1. pasibaigus Prekių užsakymo laikotarpiui, kai Šalys tinkamai įvykdo visas iš Sutarties kylančias prievoles;

7.3.2. kai Šalys sutaria Sutartį nutraukti arba Sutartis nutraukiama įstatymų ar Sutartyje nustatytais atvejais ir Šalys tinkamai įvykdo visas iš Sutarties kylančias prievoles.

7.4. Sutarčiai pasibaigus, lieka galioti Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.

7.5. Pasibaigus Prekių užsakymo laikotarpiui (kaip nurodyta 1.3 punkte), rašytiniu Šalių susitarimu Sutartis gali būti pratęsta 2 kartus, kiekvieną kartą Prekių užsakymo laikotarpį pratęsiant ne ilgesniems nei 12 mėnesių terminams.

7.6. Jei Prekių užsakymo laikotarpis bus pratęstas tam tikro laikotarpio Prekių užsakymo laikotarpiui, tai maksimali kiekvieno pratęsiamo Prekių užsakymo laikotarpio Sutarties vertė be PVM bus apskaičiuojama 2.1.1 punkte nurodytą pradinės Sutarties vertę be PVM dalinant iš 12 ir padauginant iš pratęsiamo Prekių užsakymo laikotarpio mėnesių skaičiaus, gautus skaičius pagal aritmetikos taisykles suapvalinant iki šimtųjų dalių (t. y. du skaičiai po kablelio).

7.7. Bendra maksimali (12 mėnesių Prekių užsakymo laikotarpio ir kiekvieno jo pratęsimo) Sutarties vertė be PVM bus apskaičiuojama:

7.7.1. po 1 pratęsimo: prie pradinės (12 mėnesių Prekių užsakymo laikotarpio) Sutarties vertės be PVM pridėjus apskaičiuotą maksimalią pratęsiamo Prekių užsakymo laikotarpio Sutarties vertę be PVM;

7.7.2. po 2 pratęsimo: prie 7.7.1 punkte apskaičiuotos sumos pridėjus apskaičiuotą maksimalią antrojo pratęsiamo Prekių užsakymo laikotarpio Sutarties vertę be PVM.

7.8. Pratęstas Prekių užsakymo laikotarpis baigiasi suėjus numatytam pratęsimo terminui arba kai Pirkėjo užsakytų ir nupirktų Prekių bendra vertė pasiekia bendrą maksimalią (12 mėnesių Prekių užsakymo laikotarpio ir visų jo galimų pratęsimų) Sutarties vertę (apskaičiuotą vadovaujantis 7.7 punkto nuostatomis), kurios Pirkėjas, vykdydamas Sutartį negalės viršyti, priklausomai nuo to, kuri sąlyga atsiranda anksčiau. Bendras Sutarties terminas, įvertinant maksimalius Prekių užsakymo laikotarpius ir numatytą atsiskaitymo už Prekes terminą, negali būti ilgesnis nei 38 (trisdešimt aštuoni) mėnesiai nuo Sutarties įsigaliojimo dienos.

7.9. Bendra maksimali (12 mėnesių Prekių užsakymo laikotarpio ir visų jo galimų pratęsimų) Sutarties vertė negali viršyti *– 17 000,00 Eur be PVM.*

8. Straipsnis

Tiekėjo subtiekėjų keitimo pagrindai ir tvarka

8.1. Sutarčiai vykdyti pasitelkiami šie subtiekėjai: *[surašyti pasiūlyme nurodytus subtiekėjus, jeigu tokių nėra parašyti žodį „nėra“]*.

8.2. Ne vėliau negu Sutartis pradedama vykdyti ir vėliau Sutarties galiojimo metu, Tiekėjas privalo Pirkėjui pranešti tuo metu žinomų ar ketinamų ateityje pasitelkti subtiekėjų pavadinimus, kontaktinius duomenis ir jų atstovus.

8.3. Tais atvejais, kai Tiekėjas nesiremia subtiekėjo pajėgumais, Pirkėjas turi teisę patikrinti, ar nėra Lietuvos Respublikos Viešųjų pirkimų įstatymo 46 straipsnyje nurodytų subtiekėjo pašalinimo pagrindų. Jeigu subtiekėjo padėtis atitinka bent vieną vadovaujantis Lietuvos Respublikos Viešųjų pirkimų įstatymo 46 straipsnyje nustatytą pašalinimo pagrindą, Pirkėjas reikalauja per nustatytą terminą pakeisti minėtą subtiekėją reikalavimus atitinkančiu subtiekėju.

8.4. Subtiekėjų keitimas vietomis tarp Sutartyje numatytų subtiekėjų ar didesnės (mažesnės) įsipareigojimų dalies, negu buvo suderinta, perdavimas kitam Sutartyje numatytam subtiekėjui galimas tik tiems įsipareigojimams, kuriems Tiekėjas pasiūlyme buvo numatęs perduoti subtiekėjams ir tik gavus Pirkėjo sutikimą. Sutarties galiojimo metu ketinant pasitelkti papildomus subtiekėjus, pastarieji turi būti ne mažesnės kvalifikacijos nei buvo reikalaujama pirkimo dokumentuose ir neturėti Lietuvos Respublikos Viešųjų pirkimų įstatymo 46 straipsnyje nurodytų subtiekėjo pašalinimo pagrindų (jei buvo reikalaujama).

8.5. Sutarties galiojimo metu papildomų subtiekėjų pasitelkimas arba Sutartyje numatytų subtiekėjų atsisakymas galimas tik gavus Pirkėjo sutikimą ir esant vienai iš šių priežasčių:

8.5.1. Sutartyje numatytas subtiekėjas yra likviduojamas, bankrutavęs arba jam yra iškelta bankroto byla;

8.5.2. subtiekėjas Tiekėjui atsisako atlikti jam Sutartyje numatytą įsipareigojimų dalį.

8.6. Sutarties 8.4 ir 8.5 punktuose nurodytais atvejais Pirkėjui pateikiamas pagrįstas prašymas, pridedant jį pagrindžiančius dokumentus. Subtiekėjas gali pradėti vykdyti savo įsipareigojimus tik Tiekėjui gavus Pirkėjo sutikimą.

8.7. Sutarties 8.4 ir 8.5 punktuose nurodytais atvejais naujas subtiekėjas privalo Pirkėjui pateikti dokumentus, įrodančius, kad jo kvalifikacija atitinka pirkimo dokumentuose nustatytus minimalius kvalifikacijos reikalavimus subtiekėjams ir neturėti Lietuvos Respublikos Viešųjų pirkimų įstatymo 46 straipsnyje nurodytų subtiekėjo pašalinimo pagrindų (jei buvo reikalaujama).

8.8. Atsižvelgiant į sutarties pobūdį, galimas Pirkėjo tiesioginis atsiskaitymas su subtiekėjais šiomis sąlygomis:

8.8.1. Pirkėjas ne vėliau nei per 3 darbo dienas nuo informacijos apie tuo metu Tiekėjui žinomų subtiekėjų pavadinimus, kontaktinius duomenis ir jų atstovus gavimo, raštu informuoja subtiekėjus apie tiesioginio atsiskaitymo galimybę;

8.8.2. subtiekėjas, norėdamas pasinaudoti tiesioginio atsiskaitymo galimybe, turi pateikti raštišką prašymą Pirkėjui;

8.8.3. tuo atveju, kai subtiekėjas išreiškia norą pasinaudoti tiesioginio atsiskaitymo galimybe, sudaroma trišalė sutartis tarp Pirkėjo, Tiekėjo ir jo subtiekėjo, kurioje aprašoma tiesioginio atsiskaitymo su subtiekėju tvarka, atsižvelgiant į pirkimo dokumentuose ir subtiekimo sutartyje nustatytus reikalavimus;

8.8.4. PVM sąskaitų faktūrų teikimas, atsiskaitymas su subtiekėju bei kiti veiksmai atliekami vadovaujantis šios Sutarties 2 straipsnyje nurodyta tvarka;

8.8.5. Tiekėjas turi teisę prieštarauti nepagrįstiems mokėjimams.

9. Straipsnis

**Sutarties pakeitimai**

9.1. Sutarties keitimai galimi tik Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 97 straipsnyje numatytais atvejais ir nustatyta tvarka.

10. Straipsnis

**Sutarties pažeidimas**

10.1. Jei kuri nors Sutarties Šalis nevykdo arba netinkamai vykdo kokius nors savo įsipareigojimus pagal Sutartį, ji pažeidžia Sutartį.

10.2. Vienai Sutarties Šaliai pažeidus Sutartį, nukentėjusioji Šalis turi teisę:

10.2.1. reikalauti kitos Šalies vykdyti sutartinius įsipareigojimus;

10.2.2. reikalauti atlyginti nuostolius, atsiradusius dėl Sutarties nevykdymo ar netinkamo vykdymo;

10.2.3. nutraukti Sutartį;

10.2.4. taikyti kitus Lietuvos Respublikos teisės aktų nustatytus teisių gynimo būdus.

10.3. Esminiai Tiekėjui taikomi Sutarties pažeidimai:

10.3.1 Pirkėjas Prekių užsakymo laikotarpiu pateikia Tiekėjui 3 (tris) pretenzijas dėl prekių pristatymo terminių pažeidimo ar Prekių neatitikimo techninės specifikacijos reikalavimams;

10.3.2. Tiekėjas Prekių užsakymo laikotarpiu 2 (du) kartus ilgiau nei 2 (dvi) darbo dienas nuo Pirkėjo pretenzijos gavimo dienos neištaiso Pirkėjo pretenzijoje nurodytų pažeidimų ar trūkumų;

10.3.3. Tiekėjas nesilaiko kitų Sutartyje nurodytų reikalavimų, nors apie tai buvo oficialiai įspėtas ir jam buvo duotas terminas ištaisyti Sutarties vykdymo trūkumus, dėl kurių negalimas tolimesnis Šalių pagal Sutartį prisiimtų įsipareigojimų vykdymas.

10.4. Esminiai Pirkėjui taikomi Sutarties pažeidimai:

10.4.1. Pirkėjas, pagal Tiekėjo pateiktą PVM sąskaitą faktūrą ir šios Sutarties nuostatas, vėluoja atsiskaityti daugiau nei 30 kalendorinių dienų;

10.4.2. Pirkėjas nesilaiko kitų Sutartyje nurodytų reikalavimų, nors apie tai buvo oficialiai įspėtas ir jam buvo duotas terminas ištaisyti Sutarties vykdymo trūkumus, dėl kurių negalimas tolimesnis Šalių pagal Sutartį prisiimtų įsipareigojimų vykdymas.

10.5. Sutarties nuostatų nesilaikymas neatleidžia Šalių nuo tinkamo ir savalaikio Sutarties sąlygų vykdymo.

11. Straipsnis

**Sutarties nutraukimas**

11.1. Sutartis gali būti visiškai nutraukta vienos iš Šalių pageidavimu (reikalavimu), praėjus 90 (devyniasdešimt) kalendorinių dienų nuo rašytinio pranešimo (arba kito Šalių sutarto termino), būtinai nurodant nutraukimo priežastį.

11.2. Tiekėjas turi teisę vienašališkai nutraukti Sutartį nepriklausomai nuo Sutarties nutraukimo priežasties, išskyrus nurodytas 11.4 punkte, praėjus 60 (šešiasdešimt) kalendorinių dienų nuo rašytinio pranešimo apie pageidavimą (reikalavimą) nutraukti Sutartį Pirkėjui pateikimo dienos. Tiekėjas, norėdamas pasinaudoti šia teise, privalo sumokėti Pirkėjui 5 (penkių) procentų maksimalios Sutarties kainos (kaip nurodyta 2.1 punkte) be PVM dydžio Sutarties nutraukimo mokestį. Sutarties nutraukimo mokestį Tiekėjas privalo sumokėti į Pirkėjo nurodytą sąskaitą. Sutartis laikoma nutraukta, kai Tiekėjo Sutarties nutraukimo mokestis (Sutarties nutraukimo mokesčio dydžio visa pinigų suma) patenka į Pirkėjo nurodytą sąskaitą banke ir praeina 60 (šešiasdešimt) kalendorinių dienų nuo rašytinio pranešimo apie pageidavimą (reikalavimą) nutraukti Sutartį Pirkėjui pateikimo dienos.

11.3. Pirkėjas turi teisę vienašališkai (nesilaikant 11.1 punkte nurodyto termino) nutraukti šią Sutartį prieš terminą šiais atvejais:

11.3.1. kai Tiekėjas bankrutuoja, yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija;

11.3.2. kai keičiasi Tiekėjo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui;

11.3.3. kai Tiekėjas įsiteisėjusiu kompetentingos institucijos ar teismo sprendimu yra pripažintas kaltu dėl profesinio pažeidimo;

11.3.4. kai Tiekėjas įsiteisėjusiu teismo sprendimu pripažintas kaltu dėl sukčiavimo, korupcijos, pinigų plovimo, dalyvavimo nusikalstamoje organizacijoje;

11.3.5. kai Tiekėjas sudaro subtiekimo sutartį be Pirkėjo sutikimo;

11.3.6. dėl kitokio pobūdžio neveiksnumo, trukdančio vykdyti Sutartį;

11.3.7. kai Tiekėjas Sutarties nevykdo, vykdo ją netinkamai, darydamas esminius Sutarties pažeidimus, nurodytus 10.3 punkte;

11.3.8. kai Pirkėjas, dėl objektyvių priežasčių, netenka poreikio pirkti Prekių;

11.3.9. kitais, Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 98 straipsnio 1 dalyje numatytais, atvejais, taikant šio straipsnio 2 dalyje nurodytus reikalavimus.

11.4. Tiekėjas turi teisę vienašališkai (nesilaikant 11.1 ir 11.2 punktuose nurodytų terminų) nutraukti šią Sutartį prieš terminą šiais atvejais:

11.4.1. kai Pirkėjas nevykdo ar netinkamai vykdo savo sutartinius įsipareigojimus, darydamas esminius Sutarties pažeidimus, nurodytus 10.4 punkte;

11.4.2. kai Pirkėjas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija.

11.5. Šalis, ketinanti vienašališkai nutraukti Sutartį (esant 11.3 ar 11.4 punktuose numatytoms sąlygoms), prieš 15 (penkiolika) kalendorinių dienų raštu praneša kitai Šaliai apie savo ketinimus ir nustato ne trumpesnį nei 3 (trijų) darbo dienų terminą pranešime nurodytiems trūkumams ištaisyti. Jei kaltoji Šalis per pranešime nurodytą terminą nepašalina Sutarties pažeidimų, Sutartis laikoma nutraukta nuo įspėjimo termino pasibaigimo dienos.

11.6. Sutartis gali būti nutraukta ir Šalims sutarus, neatsižvelgiant į kitas šiame straipsnyje nurodytas sąlygas arba kitais Lietuvos Respublikos civiliniame kodekse numatytais pagrindais.

12. Straipsnis

**Ginčų nagrinėjimo tvarka**

12.1. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.

12.2. Kiekvieną ginčą, nesutarimą ar reikalavimą, kylantį iš šios Sutarties ar susijusį su šia sutartimi, jos sudarymu, galiojimu, vykdymu, pažeidimu, nutraukimu, šalys spręs derybomis. Ginčo, nesutarimo ar reikalavimo nepavykus išspręsti derybomis, ginčas bus sprendžiamas teisme pagal Pirkėjo buveinės vietą.

13. Straipsnis

**Sutarties konfidencialumas**

13.1.Sutartis ir jos sąlygos bei dėl Sutarties įvykdymo sužinota informacija apie kitą Šalį yra konfidencialios.

13.2.Konfidencialios informacijos atskleidimas tretiesiems asmenims Sutarties galiojimo metu ir Sutarties galiojimo laikui pasibaigus galimas tik gavus kitos Šalies išankstinį, aiškų ir raštišką sutikimą, kuris yra suteiktas įgalioto asmens, jeigu įstatymais nėra numatyta kitaip.

13.3**.** Konfidencialumo įsipareigojimą pažeidusi Šalis įsipareigoja padengti su šiuo pažeidimu kitai Šaliai ir/arba tretiesiems asmenims padarytą žalą.

13.4. Šalys pasirašydamos šią sutartį įsipareigoja užtikrinti aukštą asmens duomenų apsaugos lygį bei besąlygiškai vykdyti 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2016 L 119, p. 1), Lietuvos Respublikos asmens duomenų teisinės apsaugos įstatymo ir kitų galiojančių duomenų apsaugą reglamentuojančių teisės aktų nustatytas normas.

14. Straipsnis

**Baigiamosios nuostatos**

14.1. Visos šios sutarties sąlygos turi būti aiškinamos atsižvelgiant į jų tarpusavio ryšį bei šios Sutarties esmę ir tikslą.

14.2. Ši Sutartis negali pakeisti pirkimo dokumentuose ir Tiekėjo pasiūlyme numatytų pirkimo sąlygų, Prekių įkainių. Pirkimo dokumentai ir Tiekėjo pasiūlymas, kiek jis iš esmės neprieštarauja pirkimo dokumentams, yra sudėtinės šios Sutarties dalys. Esant esminių prieštaravimų tarp šios Sutarties ir pirkimo dokumentų bei Tiekėjo pasiūlymo, remiamasi pirkimo dokumentais ir Tiekėjo pasiūlymu.

14.3. Tiekėjas negali perleisti tretiesiems asmenims visų ar dalies savo teisių, susijusių su Sutartimi, įskaitant reikalavimo teisę į Pirkėjo mokėtinas sumas, be išankstinio Pirkėjo rašytinio sutikimo. Be Pirkėjo išankstinio rašytinio sutikimo sudaryti sandoriai dėl teisių ar pareigų pagal šią Sutartį perleidimo laikytini niekiniais ir negaliojančiais nuo jų sudarymo momento.

14.4. Jokie šios Sutarties sąlygų pakeitimai negalioja, jeigu jie nėra padaryti raštu ir pasirašyti abiejų Šalių ar jų vardu bei patvirtinti antspaudais. Terminas „pakeitimas“ apima bet kokius pakeitimus, papildymus, išbraukimus, nesvarbu, kaip jie būtų atlikti.

14.5. Sutartis su priedais yra sudaryta ir pasirašyta dviem vienodą juridinę galią turinčiais egzemplioriais – po vieną kiekvienai Šaliai.

14.6. Sutarties Šalims yra žinoma, kad ši Sutartis yra vieša, išskyrus joje esančią konfidencialią informaciją. Konfidencialia informacija laikoma tik tokia informacija, kurios atskleidimas prieštarautų teisės aktams.

14.7. Šalių paskiriami asmenys, atsakingi už Sutarties vykdymą:

|  |  |  |
| --- | --- | --- |
|  | Pirkėjas | Tiekėjas |
| Vardas, pavardė |  |  |
| Pareigos |  |  |
| Adresas |  |  |
| Telefono Nr. |  |  |
| El. pašto adresas |  |  |

14.8. Už Sutarties ir jos pakeitimų paskelbimą pagal Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 94 straipsnio 9 dalies nuostatas atsakingas Pirkėjo Viešųjų pirkimų vyr. vadybininkas.

15.Straipsnis

Sutarties priedai

15.1 Stiklų plovimo skysčių ir AdBlue skysčio techninė specifikacija (Sutarties 1 priedas)

16.Straipsnis

Šalių rekvizitai

|  |  |
| --- | --- |
| **Pirkėjas:** | **Tiekėjas:** |
|  |  |
| **UAB „Busturas“** | ..................................... |
| Šarūno g. 2, LT- 76161 Šiauliai | ..................................... |
| Įmonės kodas 144127993 | ..................................... |
| PVM mokėtojo kodas LT441279917 | ..................................... |
| Tel. (8 41) 592 000 | ..................................... |
| Faks. (8 41) 545 296 | ..................................... |
| Elektroninis paštas: [busturas@busturas.lt](mailto:busturas@busturas.lt) | ..................................... |
| A. s. LT72 7180 0000 0246 7930 | ..................................... |
| Bankas: AB Šiaulių bankas |  |
| Banko kodas 7180 | ..................................... |
| Generalinis direktorius | ..................................... |
| Vaidas Seirackas |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_ |
| A.V. | A.V. |

***Stiklų plovimo skysčių ir AdBlue skysčio***

**pirkimo-pardavimo sutarties**

**Nr. \_\_\_\_\_\_\_\_\_\_\_\_\_\_\_\_\_\_\_**

**1 priedas**

***STIKLŲ PLOVIMO SKYSČIŲ IR ADBLUE SKYSČIO***

**TECHNINĖ SPECIFIKACIJA**

|  |  |
| --- | --- |
| **Pirkėjas:** | **Tiekėjas:** |
|  |  |
| **UAB „Busturas“** | ..................................... |
| Šarūno g. 2, LT- 76161 Šiauliai | ..................................... |
| Įmonės kodas 144127993 | ..................................... |
| PVM mokėtojo kodas LT441279917 | ..................................... |
| Tel. (8 41) 592 000 | ..................................... |
| Faks. (8 41) 545 296 | ..................................... |
| Elektroninis paštas: [busturas@busturas.lt](mailto:busturas@busturas.lt) | ..................................... |
| A. s. LT72 7180 0000 0246 7930 | ..................................... |
| Bankas: AB Šiaulių bankas |  |
| Banko kodas 7180 | ..................................... |
| Generalinis direktorius | ..................................... |
| Vaidas Seirackas |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_ |
| A.V. | A.V. |